Apstiprināts ar

2023.gada 16.maija

SIA „Rīgas meži” Nekustamo īpašumu

nomas tiesību izsoles komisijas

Lēmumu nr.1 (*(protokols nr. 1/16.05.2023.)*

**Izsoles nolikums**

**“****Zemes gabalu daļu Rīgas valstspilsētas pašvaldības parku un apstādījumu teritorijās zemes nomas tiesību izsole sezonas tirdzniecības īstenošanai 2023.gadā (atkārtota izsole)”**

1. **Vispārīgie noteikumi**

1.1. Izsoles rīkotājs:

 Rīgas valstspilsētas pašvaldība SIA „Rīgas meži” personā (turpmāk – arī Sabiedrība, Iznomātājs);

 nodokļu maksātāja reģistrācijas Nr.LV40003982628;

 Centrālā biroja (korespondences) adrese: O. Vācieša iela 6, k-1, Rīga, LV-1004;

 Juridiskā adrese: O. Vācieša iela 6, k-1, Rīga, LV-1004

 tālrunis 67012090, e-pasts: rigasmezi@rigasmezi.lv;

 kontaktpersona – Jolanta Spura, tālrunis 29934105, e-pasts: jolanta.spura@rigasmezi.lv.

1.2. Iznomātājs – SIA „Rīgas meži”, kas rīkojas atbilstošiRīgas domes 28.04.2021. saistošajiem noteikumiem Nr. 43 “Par kārtību kādā tiek saskaņota un organizēta ielu tirdzniecība” tiesībām un iznomā 31.01.2017. Pārvaldes uzdevuma deleģēšanas līguma Nr. RD-17-83-lī 1.2.punktā minētajās apstādījumu teritorijās zemes gabalu daļas.

1.3. Izsoli rīko un organizē Nekustamo īpašumu nomas tiesību izsoles komisija (turpmāk – Komisija), kas iecelta ar 16.11.2022. valdes lēmumu (prot. Nr. 35., lēm.Nr.5) un kas darbojas atbilstoši Nekustamo īpašumu nomas tiesību izsoles komisijas nolikumam (apstiprināts 16.11.2022. valdes sēdē, prot. Nr.35., lēm. Nr.5).

1.4. Izsoles nolikums (turpmāk – nolikums) ir sagatavots saskaņā ar Ministru kabineta 2018.gada 19.jūnija noteikumiem Nr.350 “Publiskas personas zemes nomas un apbūves tiesības noteikumi”, 23.01.2019. Rīgas domes ieteikumiem nr.2 “Rīgas pilsētas pašvaldībai piederošās, piekrītošās, valdījumā uz likuma pamata esošās zemes iznomāšanas un apbūves tiesības piešķiršanas kārtība”. Nolikums apstiprināts ar Komisijas sēdes 16.05.2023. lēmumu (protokols Nr. 1/16.05.2023.).

1.5. Nomas tiesību ieguvējs – pretendents, kurš attiecībā uz kādu no Izsoles objektiem atzīts par izsoles uzvarētāju.

1.6. Nomnieks – persona, ar kuru ir parakstīts nomas līgums.

1.7. Pretendents – persona vai personālsabiedrība, kura saskaņā ar spēkā esošajiem normatīvajiem aktiem var iegūt nomā Īpašumus, veic komercdarbību vai saimniecisko darbību ar specializāciju kādā no Nolikuma 1.9.punktā noteiktajiem preču tirdzniecības un pakalpojumu sniegšanas veidiem, kurai nav nodokļu parādu, tajā skaitā, valsts sociālās apdrošināšanas obligāto iemaksu parādu, kas kopsummā pārsniedz 150,00 EUR, un neizpildītu saistību pret SIA “Rīgas meži” (kas pārsniedz EUR 150,00), kā arī nav pasludināta maksātnespēja, tā neatrodas likvidācijas vai bankrota stadijā; pretendentam (t.sk. tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja pretendents ir personālsabiedrība) nav konstatētas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, atbilstoši Starptautisko un Latvijas Republikas nacionālo sankciju likuma 11.1 panta pirmās un otrās daļas nosacījumiem un uz pretendentu nav konstatēts Nolikuma 7.4.7. punktā noteiktais un kura iesniegtie dokumenti par dalību nomas tiesību izsolē ir iesniegti un reģistrēti Nolikumā noteiktajā kārtībā un kuras iesniegtie dokumenti par dalību nomas tiesību izsolē ir iesniegti un reģistrēti Nolikumā noteiktajā kārtībā.

1.8. Izsolētiks piešķirtas nomas tiesības uz zemes gabalu daļām Rīgas valstspilsētas pašvaldības apstādījumu teritorijās saskaņā ar Nolikuma 1.pielikumā pievienoto “Izsoles objektu sarakstu” (turpmāk – Īpašumi). Īpašumu atrašanās vietas plāni ir Nolikuma **2.pielikumā**.

1.9. Nomas līgumā paredzētais izmantošanas veids: *izsoles objekta platībai atbilstošas* *ielu tirdzniecības vietas iekārtošana tirdzniecībai ar Nolikuma 1.pielikumā norādītajām preču grupām*, ar nosacījumu: *tirdzniecība nomas objektos jāīsteno ievērojot Rīgas domes* 28.04.2021. Rīgas domes saistošajos noteikumos nr.43 “Par kārtību, kādā tiek saskaņota un organizēta ielu tirdzniecība” *noteiktās prasības.*

1.10. Izsoles mērķis ir saņemt izsoles piedāvājumu ar augstāko nomas maksu, iznomājot nekustamo īpašumu daļas nolikuma 1.9.apakšpunktā norādītajam mērķim.

1.11. Izsoles veids – mutiskaizsole (skatīt arī Nolikuma 8.1.punktu).

1.12. Īpašuma labiekārtojums – elektroapgāde, ūdensapgāde, kanalizācija netiek nodrošināta.

1.15. Nomas tiesību ieguvējs iegūst tiesības slēgt nomas līgumu (5.pielikums) ar Iznomātāju. Nomas līgums ir šī Nolikuma neatņemama sastāvdaļa un Nomas tiesību ieguvēja jebkuras prasības mainīt šī Nolikuma noteikumus, kā arī atteikšanās parakstīt Iznomātāja sagatavoto nomas līgumu tiks uzskatītas par atteikumu atbilstoši šim Nolikumam.

1. **Izsoles sākumcena un nomas līguma termiņš**
	1. Saskaņā ar sertificēta nekustamā īpašuma vērtētāja noteikto iespējamo tirgus nomas maksas novērtējumu kā nomas maksas zemāko robežu izsoles nosacītā nomas maksa un izsoles sākumcena par katru vienu 1.8.punktā noteiktā Izsoles objekta (Īpašuma) nomu (bez pievienotās vērtības nodokļa) ir norādīta Nolikuma 1.pielikumā. **Īpašumu Nomas termiņš ir no 2023.gada 1.jūlija līdz 2023.gada 30.septembrim. Nomniekiem ir iespēja pagarināt līgumu, bet ne ilgāk kā līdz 2024.gada 31.martam.**
	2. Nomas maksā nav iekļauta maksa par SIA “Rīgas meži” sniegtajiem *infrastruktūras uzkopšanas pakalpojumiem Rīgas valstspilsētas pašvaldības parku un apstādījumu teritorijās, kas ietver teritorijas apsaimniekošanas un uzturēšanas darbību kopumu, kuru sistemātiski veic SIA „Rīgas meži”, tajā skaitā, teritoriju celiņu tīrīšana, atkritumu savākšana, apstādījumu veidošana un kopšana u.c. darbības, kas nodrošina publiskās rekreācijas kvalitātes līmeņa pastāvīgu uzturēšanu. Infrastruktūras uzkopšanas pakalpojums nodrošina Nomnieka saimnieciskās darbības rezultātā radīto atkritumu savākšanu, kā arī nodrošina parka teritorijā saimniecisko un komercdarbību veicošo personu darbības īstenošanai atbilstošu vidi.*
	3. **Līdz pieteikuma par piedalīšanos izsolē iesniegšanai Pretendents iemaksā drošības naudu SIA „Rīgas meži”, vienotais reģistrācijas nr. 40003982628, konts LV15PARX0005508860001 AS „Citadele banka”, kods PARXLV22, Nolikuma 2.1.punktā noteiktās Izsoles objekta izsoles sākumcenas apmērā (par katru Izsoles objektu) – 1.pielikums.** Drošības nauda kalpo kā Pretendenta saistību izpildes nodrošinājums šajā nolikumā noteikto izsoles prasību ievērošanai, kā arī iemaksātā drošības nauda kļūs par Līguma saistību izpildes nodrošinājumu gadījumā, ja tiktu noslēgts Līgums.
	4. Drošības nauda pretendentam netiek atgriezta, ja pretendents savu izteikto solījumu vēlāk atsauc vai pretendents neparaksta izsoles protokolu vai noteiktajā termiņā nenoslēdz nomas līgumu un citos Nolikumā un Līgumā noteiktajos gadījumos.
	5. Nomas maksa tiek aplikta ar pievienotās vērtības nodokli 21% apmērā.
2. **Izsoles objektu nomas īpašie nosacījumi**
	1. Pretendentam, kurs ir atzīts par izsoles uzvarētāju un noslēdzis nomas līgumu, ne vēlāk kā 3 (trīs) darba dienu laikā no nomas līguma noslēgšanas dienas ir pienākums 28.04.2021. Rīgas domes saistošajos noteikumos Nr. 43 “Par kārtību, kādā tiek saskaņota un organizēta ielu tirdzniecība” noteiktajā kārtībā vērsties ar iesniegumu Rīgas domes Apkaimju iedzīvotāju centrā tirdzniecības atļaujas saņemšanai.
	2. Ja Apkaimju iedzīvotāju centrs nesniedz ielu tirdzniecības vietas atļauju, noslēgtais zemes nomas līgums savu spēku zaudē un par izsoles uzvarētāju atzīstams nākamais pretendents, kura piedāvājums atbilst Nolikuma 5.1.punkta nosacījumiem un kurš ir izteicis nākamo augstāko solījumu.
	3. Nomas tiesību ieguvējam īpašumā ir atļauta ielu tirdzniecība tikai pēc 3.1.punktā noteiktās atļaujas saņemšanas.
	4. Ielu tirdzniecības vietas iekārtojumā jāņem vērā Rīgas domes Pilsētas attīstības departamenta noteiktās prasības tirdzniecības vietas iekārtošanai (**3.pielikums**) un iekārtojums, tai skaitā uzstādītās iekārtas, iepriekš ir jāsaskaņo ar Iznomātāju. Tirdzniecības darbība atļauta ievērojot noteiktās Īpašuma platības robežas.

**1.pielikumā minētajās tirdzniecības vietās nav atļauts uzstādīt pilsētvidē izvietojamus kafijas/dzērienu/uzkodu automātus vai lielgabarīta tirdzniecības iekārtas (parametri 3x2m), kas aizņem visu tirdzniecībai atvēlēto 6m2 laukumu. Tirdzniecības darbība atļauta ievērojot noteiktās tirdzniecības vietas platības robežas.**

* 1. Iznomātājam ir tiesības uzteikt nomas līgumu, brīdinot Nomnieku 30 (trīsdesmit) dienas iepriekš, ja Īpašums būs nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai neatlīdzinot Nomnieka zaudējumus, kas saistīti ar Līguma pirmstermiņa izbeigšanu.
	2. Gadījumos, kad pieņemts lēmums par pasākumu organizēšanu un nomnieka komerciālā darbība traucē vai rada šķēršļus attiecīgā pasākuma norisei, nomniekam ir pienākums apturēt / ierobežot savu darbību uz pasākumu laiku bez tiesībām saņemt nomas maksas kompensāciju. Par šādu pasākumu norisi Iznomātājam ir pienākums savlaicīgi (ne vēlāk kā 10 (desmit) darba dienas pirms pasākuma norises) rakstiski paziņot Nomniekam.
	3. Iznomātājam ir tiesības blakus iznomātajam Īpašumam organizēt vai saskaņot sporta, izglītojošu, kultūras vai izklaides norišu organizēšanu, t.sk. ielu tirdzniecību.
	4. Nomnieks nodrošina Īpašuma uzturēšanu atbilstoši normatīvo aktu prasībām.
	5. Nomniekam nav tiesības nodot Īpašumu apakšnomā.. Zemesgabala nomniekam, beidzoties zemes nomas līguma termiņam, ir pienākums atbrīvot zemesgabalu – demontēt par saviem līdzekļiem tur esošo īslaicīgās lietošanas būvi/es (ja tādas bijušas uzstādītas), ar to saistīto infrastruktūru un sakopt to atbilstoši sakārtotas vides prasībām. Rīgas valstspilsētas pašvaldība un SIA “Rīgas meži” neatlīdzina nomniekam nekādus izdevumus (ne nepieciešamos, ne derīgos, ne greznuma izdevumus) par būvi, kā arī par zemesgabalā veiktajiem ieguldījumiem.
	6. Papildus Īpašuma nomas maksai nomniekam par katru iegūto izsoles objektu jāmaksā maksa par SIA „Rīgas meži” sniegto infrastruktūras uzkopšanas pakalpojumu 1.pielikumā norādītājā apmērā.
1. **Pretendenti un izsoles izsludināšana**
	1. Sludinājums par nomas tiesību izsoli un nolikums tiek publicēts Rīgas valstspilsētas pašvaldības portālā [www.riga.lv](http://www.riga.lv), Valsts Nekustamie īpašumi portālā [www.vni.lv](http://www.vni.lv) un iznomātāja mājas lapā [www.rigasmezi.lv](http://www.rigasmezi.lv). Sludinājumā tiek norādītas šādas ziņas:
		1. Īpašumu adrese un sastāvs;
		2. izsoles laiks un vieta;
		3. izsoles sākumcenas;
		4. kā var vienoties par Īpašumu apskates vietu un laiku;
		5. kur un kad var pieteikties dalībai izsolē.
	2. Ar nolikumu, tai skaitā nomas līguma projektu interesenti var iepazīties Rīgas valstspilsētas pašvaldības portālā [www.riga.lv](http://www.riga.lv), iznomātāja mājas lapā [www.rigasmezi.lv](http://www.rigasmezi.lv) un Valsts Nekustamie īpašumi portālā [www.vni.lv](http://www.vni.lv).
	3. Objektus var apskatīt dabā, iepriekš piesakoties un vienojoties par konkrēto apskates laiku ar Jolantu Spuru, tālrunis 29934105, e-pasts: jolanta.spura@rigasmezi.lv.
	4. Iznomātajam ir tiesības publiskot informāciju par izsoles izsludināšanu plašsaziņas līdzekļos, kā arī informēt par to personas, kas iepriekš ir izteikušas vēlmi nomāt konkrēto Īpašumu.

## Pieteikumu dokumenti un to noformēšana

* 1. Dalībai izsolē pretendents iesniedz šādus dokumentus:
		1. **fiziskā persona vai personu grupa iesniedz:**
1. aizpildītu pieteikumu dalībai izsolē (sagatavo saskaņā ar 4.pielikumā pievienoto formu un norāda visas prasītās ziņas); pieteikumā norādītā elektroniskā pasta adrese tiks izmantota saziņai ar pretendentu šajā Nolikumā noteiktajā kārtībā; pieteikuma dokuments, kurš nebūs aizpildīts atbilstoši norādītajai formai, vai aizpildīts nepilnīgi, nenorādot visas prasītās ziņas netiks atzīts par atbilstošu šajā punktā norādīto ziņu sniegšanai un tiks atzīts par neiesniegtu;
2. Valsts ieņēmumu dienesta (VID) izsniegtas izziņas oriģinālu vai elektroniski Elektroniskās deklarēšanās sistēmas (EDS) sagatavotas izziņas izdruku (ar iespēju pārbaudīt elektroniskā dokumenta autentiskumu[[1]](#footnote-1)), kas izdota ne vēlāk kā 5 (piecas) dienas pirms dalības izsolē dokumentu iesniegšanas dienas par to, ka pretendentam nav nodokļu parādu, kas pārsniedz EUR 150.00; dokuments, kuram nebūs iespējams pārbaudīt elektroniskā dokumenta autentiskumu netiks atzīts par atbilstošu šajā punktā norādīto ziņu sniegšanai un tiks atzīts par neiesniegtu;
3. objekta vizualizācijas attēlu un informāciju par tirdzniecības vietas izmēriem;
4. sarakstu ar Izsoles dalībnieka piedāvāto preču sortimentu katram no Izsoles objektiem, uz kuriem tas pretendē (4.pielikums);
5. maksājumu dokumentu par drošības naudas 2.3.punktā noteiktajā apmērā samaksu;
6. notariāli apliecinātu pilnvarojumu pārstāvēt fizisko personu šajā Īpašuma nomas tiesību izsolē, ja personu pārstāv pilnvarnieks. Pilnvarā ir jābūt nepārprotami norādītam, ka persona ir pilnvarota pārstāvēt pilnvarnieku un piedalīties konkrēti šajā nomas tiesību izsolē vai šāda veida nomas tiesību izsolēs, norādot vārdu uzvārdu, personas kodu.
	* 1. **juridiskā persona vai personālsabiedrība iesniedz:**
7. aizpildītu pieteikumu dalībai izsolē (sagatavo saskaņā ar 4.pielikumā pievienoto formu un norāda visas prasītās ziņas); pieteikumā norādītā elektroniskā pasta adrese tiks izmantota saziņai ar pretendentu šajā Nolikumā noteiktajā kārtībā; pieteikuma dokuments, kurš nebūs aizpildīts atbilstoši norādītajai formai, vai aizpildīts nepilnīgi, nenorādot visas prasītās ziņas netiks atzīts par atbilstošu šajā punktā norādīto ziņu sniegšanai un tiks atzīts par neiesniegtu;
8. Valsts ieņēmumu dienesta (VID) izsniegtas izziņas oriģinālu vai elektroniski Elektroniskās deklarēšanās sistēmas (EDS) sagatavotas izziņas izdruku (ar iespēju pārbaudīt elektroniskā dokumenta autentiskumu), kas izdota ne vēlāk kā 5 (piecas) dienas pirms dalības izsolē dokumentu iesniegšanas dienas, par to, ka pretendentam nav nodokļu parādu, kas pārsniedz EUR 150.00; dokuments, kuram nebūs iespējams pārbaudīt elektroniskā dokumenta autentiskumu netiks atzīts par atbilstošu šajā punktā norādīto ziņu sniegšanai un tiks atzīts par neiesniegtu; Minētie nosacījumi attiecas arī uz pretendenta biedru (ja pretendents ir apvienība vai personālsabiedrība);
9. objekta vizualizācijas attēlu un informāciju par ielu tirdzniecības vietas izmēriem;
10. sarakstu ar Izsoles dalībnieka piedāvāto preču sortimentu katram no Izsoles objektiem, uz kuriem tas pretendē (ierakstot 4.pielikumā);
11. maksājumu dokumentu par drošības naudas 2.3.punktā noteiktajā apmērā samaksu;
12. pilnvarojumu pārstāvēt juridisko personu, ja juridisko personu pārstāv persona, kurai nav Uzņēmumu reģistrā reģistrētas pārstāvības tiesības. Pilnvarā ir jābūt nepārprotami norādītam, ka persona ir pilnvarota pārstāvēt pilnvarnieku un piedalīties konkrēti šajā nomas tiesību izsolē vai šāda veida nomas tiesību izsolēs, norādot vārdu uzvārdu, personas kodu.
	1. Pieteikuma dokumentiem jābūt skaidri salasāmiem. Ja Komisijai nepieciešams pārliecināties par dokumenta oriģināla juridisko spēku vai dokumenta atvasinājuma (kopijas) pareizību, Komisija dokumentu salīdzināšanai var pieprasīt, lai tiek iesniegti papildus pierādījumi iesniegtā oriģinālā dokumenta juridiskajam spēkam vai apliecinot dokumenta atvasinājuma (kopijas) atbilstību tiek uzrādīts dokumenta oriģināls, kurš atšķirības gadījumā būs noteicošais dokuments. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
	2. Pieteikuma dokumenti jāsagatavo valsts valodā. Ārvalstīs izdotiem dokumentiem vai dokumentiem svešvalodā jāpievieno apliecināts dokumenta tulkojums valsts valodā.
	3. Visiem iesniegtajiem dokumentiem, lai tiem būtu juridisks spēks, jābūt noformētiem atbilstoši Dokumentu juridiskā spēka likumam, Ministru kabineta 2018.gada 04.septembra noteikumiem Nr.558 „Dokumentu izstrādāšanas un noformēšanas kārtība”, kā arī saskaņā ar šiem noteikumiem. Reģistrācijai iesniegtie dokumenti izsoles dalībniekiem netiek atdoti.
	4. Pretendents ir tiesīgs grozīt vai atsaukt iesniegto pieteikumu rakstiski, par to paziņojot SIA „Rīgas meži” līdz pieteikumu iesniegšanas termiņa beigām.
	5. Grozījumus pieteikuma dokumentos pretendents noformē un iesniedz tādā pašā kārtībā kā piedāvājumus (5.5.punkts).
	6. Visas izmaksas, kas saistītas ar pieteikumu sagatavošanu sedz pretendenti.
	7. Saziņai ar Pretendentu par visiem izsoles norises jautājumiem Iznomātājs, Izsoles komisija vai tās uzdevumā Izsoles sekretārs izmantos vienīgi pieteikumā norādīto elektroniskā pasta adresi. Pretendentam ir jānodrošina tā norādītās elektroniskā pasta adreses pastāvīga kontrole.
	8. Pretendenta iesniegts izsoles pieteikums ir pierādījums tam, ka viņš ir iepazinies ar Nolikumu, piekrīt Nolikuma noteikumiem un viņam ir zināmas noteikumu neievērošanas sekas.
13. **Pieteikumu iesniegšana izsolei**
	1. Pieteikuma dokumenti jāiesniedz **līdz 2023.gada 28.maijam**  elektroniski nosūtot uz elektroniskā pasta adresi: rigasmezi@rigasmezi.lv, sūtījuma priekšmetā norādot “Izsolei „*Zemes gabalu daļu Rīgas valstspilsētas pašvaldības parku un apstādījumu teritorijās nomas tiesību izsole sezonas tirdzniecības īstenošanai 2023.gadā – atkārtota izsole*”; elektroniski iesniegtiem dokumentiem ir jābūt parakstītiem elektroniski ar drošu elektronisko parakstu, kas satur laika zīmogu – visi pieteikuma dokumenti jāparaksta apvienoti vienā elektroniskajā dokumentā;

vai

klātienē vai ar pasta starpniecību 6.2.punktā norādītajā adresē **slēgtā aploksnē līdz 2023.gada 28.maijam plkst. 17:00**, uz kuras ir izdarītas šādas atzīmes: saņēmēja – iznomātāja nosaukums, norāde: „Izsoles “Zemes gabalu daļu Rīgas valstspilsētas pašvaldības parku un apstādījumu teritorijās nomas tiesību izsole sezonas tirdzniecības īstenošanai 2023.gadā” un: „Neatvērt pirms pieteikumu atvēršanas sanāksmes”, kā arī elektroniskā pasta adrese, uz kuru pretendents vēlas saņemt paziņojumu par pieteikuma aploksnes saņemšanu;

* 1. Par pieteikumu iesniegšana klātienē iespējama darba dienās SIA „Rīgas meži” centrālajā birojā Rīgā, Ojāra Vācieša ielā 6 k-1, Rīga, LV-1004, tikai iepriekš saskaņotā laikā par iesniegšanas laiku vismaz vienu darba dienu pirms pieteikuma iesniegšanas sazinoties ar Nolikuma 1.1.punktā noteikto kontaktpersonu, kā arī ievērojot pieņemšanas vietā noteiktos drošības pasākumus.
	2. Pēc dokumentu saņemšanas pretendentam par to tiek nosūtīts paziņojums uz elektroniskā pasta adresi, no kuras saņemts elektroniskais piedāvājums vai uz papīra formā iesniegtā pieteikuma aploksnes norādīto elektroniskā pasta adresi.
	3. Visi pēc nolikuma 6.1.apakšpunktā minētā termiņa saņemtie pieteikumi, kā arī pieteikumi, kas iesniegti atvērtā vai bojātā veidā, netiks pieņemti un tiks nodoti atpakaļ iesniedzējam.
	4. Saņemot pieteikumus, SIA “Rīgas meži” tos reģistrēs Lietvedības sistēmā to iesniegšanas secībā, norādot to reģistrācijas kārtas numuru, saņemšanas datumu un laiku.
	5. Informācija par saņemtiem pretendentu pieteikumiem un to skaitu netiek izpausta līdz pieteikumu atvēršanas sanāksmei.
1. **Piedāvājumu atvēršanas kārtība un to tālāka izskatīšana**
	1. Pieteikumu atvēršanas sanāksme (Pretendentu iesniegto pieteikumu un tiem pievienoto dokumentu atbilstības šīs Nolikuma prasībām pārbaude) notiks 2023.gada 29.maijā Rīgā, SIA „Rīgas meži” birojā, O. Vācieša ielā 6, k-1.
	2. Pieteikumu atvēršanas sanāksme ir slēgta.
	3. Pirms Izsoles komisijas sēdes katrs komisijas loceklis paraksta apliecinājumu, ka viņš nav personīgi ieinteresēts kādā no iesniegtajiem pieteikumiem. Pretējā gadījumā attiecīgais komisijas loceklis nepiedalās turpmākajā Komisijas darbā.
	4. Ar komisijas lēmumu pieteikums netiek tālāk izskatīts un Pretendents netiek pielaists dalībai izsolē, ja:
		1. Nav iesniegti visi dokumenti, kas norādīti Nolikuma 5.1.punktā, iesniegtie pieteikuma dokumenti ir aizpildīti nepilnīgi (nav norādītas Nolikumā prasītās ziņas) vai kāds no iesniegtajiem dokumentiem atzīstams par nederīgu tā juridiskā spēka trūkuma dēļ (dokuments nav parakstīts, kopija nav apliecināta u.tml.); elektroniski iesniegtiem dokumentiem ir jābūt tādiem dokumentiem, kas parakstīti elektroniski ar drošu elektronisko parakstu un satur laika zīmogu;
		2. Uz pieteikumu atvēršanas brīdi Pretendentam ir pasludināta maksātnespēja, ir pieņemts lēmums par likvidāciju, ir apturēta vai pārtraukta saimnieciskā darbība, ir nodokļu parādi, tajā skaitā, valsts sociālās apdrošināšanas obligāto iemaksu parādi, kas kopsummā pārsniedz 150,00 EUR, ir neizpildītas saistības pret SIA “Rīgas meži” (kas pārsniedz EUR 150,00).
		3. Pretendenta norādītais sortiments neatbilst Nolikuma 1.pielikumā norādītajam;
		4. Uz pieteikumu atvēršanas sanāksmes brīdi Iznomātājs nav saņēmis Nolikumā norādītajā kontā Pretendenta drošības naudas maksājumu;
		5. Pretendents nav ievērojis kādus Nolikumā noteiktus ierobežojumus;
		6. Pretendentam (t.sk. tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja pretendents ir personālsabiedrība) ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, atbilstoši Starptautisko un Latvijas Republikas nacionālo sankciju likuma 11.1 panta pirmās un otrās daļas nosacījumiem.
		7. SIA “Rīgas meži” no publiski pieejamās informācijas nav iespējams pārbaudīt Pretendentu, tai skaitā tā dalībniekus (akcionārus) un patiesā labuma guvējus atbilstoši Noziedzīgi iegūto līdzekļu legalizācijas un terorisma un proliferācijas finansēšanas novēršanas likuma prasībām vai patstāvīgi iegūt droši ticamu informāciju par tiem un Pretendents nav iesniedzis pieprasīto informāciju par Pretendentu, tā dalībniekiem (akcionāriem) un patiesā labuma guvējiem vai ziņas par to, ka patiesā labuma guvēju noskaidrot nav iespējams un/vai izziņas, tai skaitā Latvijas vai ārvalstu kompetentās institūcijas izziņas, kas apliecina iepriekš minēto SIA “Rīgas meži” noteiktajā laikā periodā (apliecinošais dokuments - Pretendenta AML izziņas no LURSOFT datu bāzes, ja no tās skaidri un nepārprotami izriet Pretendenta patiesā labuma guvēji, izdruka (elektroniski vai papīra formā). Ja Pretendenta patiesā labuma guvējus nav iespējams noskaidrot no LURSOFT AML izziņas vai no tās pirmsšķietami izriet secinājums par informācijas nesakritību vai nepatiesumu, tiek veikta šīs informācijas izpēte no citiem publiskiem avotiem, datu bāzēm un nepieciešamības gadījumā no Pretendenta tiek pieprasīta papildus informācija par tā dalībniekiem (akcionāriem) un patiesā labuma guvējiem, tai skaitā Latvijas vai ārvalstu kompetentās institūcijas izziņas, kas apliecina iepriekš minēto.
	5. Izsoles komisija sastāda dalībnieku sarakstu, iekļaujot tajā personas, kuru pieteikumi atbilst Nolikuma 5.1.punkta prasībām. Izsoles dalībnieku sarakstā norāda šādas ziņas:
		1. dalībnieka kārtas numuru;
		2. komersanta pilnu nosaukumu vai fiziskas personas vārdu un uzvārdu;
		3. nodokļu maksātāja reģistrācijas numuru;
		4. Izsoles objektu, uz kuru tas pieteicies.
	6. Komisijas sekretārs informē Pretendentu par pieņemto Komisijas lēmumu par viņa iekļaušanu Izsoles dalībnieku sarakstā vai nepielaišanu dalībai izsolē, nosūtot attiecīgu paziņojumu uz Pretendenta piedāvājumā norādīto elektroniskā pasta adresi. Šis paziņojums uzskatāms par pamatu Pretendentam ierasties uz Izsoli Izsoles sludinājumā norādītajā laikā un vietā.
	7. Ja izsoles dalībnieks nav reģistrēts par izsoles dalībnieku, uz pieteikumā norādīto Pretendenta bankas kontu tiek atmaksāta viņa iemaksātā drošības naudu.
	8. Izsoles komisija ir tiesīga pārbaudīt izsoles dalībnieku sniegtās ziņas. Ja tiek atklāts, ka izsoles dalībnieks ir sniedzis nepatiesas ziņas, viņš tiek svītrots no izsoles dalībnieku saraksta, tādējādi viņš zaudē tiesības piedalīties izsolē, un viņam neatmaksā iemaksāto drošības naudu.
	9. Izsole attiecībā pret atsevišķu izsoles objektu nenotiek, ja dalībai izsolē uz šo izsoles objektu nav iesniegts neviens pieteikums.
	10. Ja nolikumā noteiktajā termiņā par kādu atsevišķu izsoles objektu nav iesniegts neviens pieteikums, Komisija var pagarināt pieteikumu iesniegšanas termiņu, pārējos izsoles nosacījumus atstājot negrozītus.
	11. Informācija par izsoles dalībniekiem un to skaitu līdz izsolei netiek izpausta.
2. **Izsoles norise**
	1. Izsole notiks **2023.gada 31.maijā plkst.10.00** Rīgā, O. Vācieša ielā 6, k-1.SIA “Rīgas meži” birojā. Izsoles dalībnieku izsolē drīkstēs pārstāvēt tikai viena fiziska persona.
	2. Izsoli vada Komisijas vadītājs.
	3. Izsoles dalībnieki vai to pilnvarotās personas izsoles vietā uzrāda personu apliecinošu dokumentu un pilnvaru (ja tāda nav bijusi iesniegta iepriekš) un ar savu parakstu apstiprina, ka piekrīt izsoles noteikumiem, un viņiem izsniedz dalībnieka numuru, kas atbilst izsoles dalībnieku sarakstā norādītajam kārtas numuram.
	4. Ja izsoles dalībnieks vai viņa pilnvarotā persona nevar uzrādīt personu apliecinošu dokumentu vai pilnvaru (un tāda nav bijusi iesniegta iepriekš), tiek uzskatīts, ka izsoles dalībnieks nav ieradies uz izsoli.
	5. Pirms izsoles sākuma izsoles vadītājs pārliecinās par sarakstā iekļauto personu ierašanos. Ja izsoles vadītājs konstatē, ka kāds no izsoles dalībniekiem nav ieradies, tiek uzskatīts, ka šis izsoles dalībnieks nav piedalījies izsolē, un viņam neatmaksā drošības naudu.
	6. Pilnvaroto personu darbības izsolē ir saistošas izsoles dalībniekiem. Pilnvaroto personu atsaukšana vai aizstāšana ar citu izsoles pilnvaroto personu stājas spēkā ar brīdi, kad tiek iesniegts attiecīgs atsaukšanas vai aizstāšanas dokuments.
	7. Komisijas priekšsēdētājs, atklājot izsoli, nosauc visus izsoles objektus, norādot to adresi un sastāvu, paziņo Izsoles objektu sākumcenas, soli, par kādu sākumcenu var pārsolīt.
	8. Viens izsoles solis ir EUR 30.00 (trīsdesmit *euro*).
	9. Ja uz kāda no Izsoles objektiem izsoli reģistrējies tikai viens izsoles dalībnieks, solīšana nenotiek un Izsoles objektu iegūst vienīgais uz to pretendējošais izsoles dalībnieks par tādu nomas maksas apmēru, ko veido sākotnējās nomas maksas apmērs, kas paaugstināts par vienu soli.
	10. Solītāji solīšanas procesā paceļ savu dalībnieka numuru. Solīšana notiek tikai pa vienam izsoles solim.
	11. Izsoles vadītājs atkārto solītāja dalībnieka numuru un piedāvāto nomas maksu. Ja neviens no solītājiem augstāku nomas maksu nepiedāvā, izsoles vadītājs trīs reizes atkārto pēdējo piedāvāto augstāko nomas maksu un fiksē to ar āmura piesitienu. Šis āmura piesitiens noslēdz nomas tiesību iegūšanu. Par izsoles uzvarētāju atzīt dalībnieku, kurš solījis pēdējo augstāko solījumu.
	12. Ja vairāki solītāji reizē sola vienādu nomas maksu un neviens to nepārsola, tad priekšroka dodama solītājam, kas reģistrēts ar mazāku kārtas numuru (kārtas numurs tiek piešķirts atbilstoši elektroniski iesniegto pieteikumu secībai).
	13. Katrs solītājs ar parakstu izsoles dalībnieku reģistrācijas lapā apstiprina savu pēdējo solīto nomas maksu. Ja tas netiek izdarīts, viņš tiek svītrots no izsoles dalībnieku saraksta, un viņam neatmaksā drošības naudu.
	14. Izsoles komisija protokolē izsoles gaitu. Izsoles protokolam kā pielikumu pievieno dalībnieku reģistrācijas lapas.
	15. Komisijai ir tiesības pārtraukt izsoli, ja tiek iegūta pietiekama informācija un pārliecība, ka pastāv noruna kādu atturēt no piedalīšanās izsolē vai starp pretendentiem pastāv vienošanās, kas var ietekmēt izsoles rezultātus vai gaitu.
	16. Komisija patur tiesības jebkurā brīdī pārtraukt izsoli, ja tā konstatē jebkādas nepilnības nolikumā.
3. **Izsoles rezultātu apstiprināšana un nomas līguma spēkā stāšanās kārtība**
	1. Izsoles komisija 1 (vienas) darba dienu laikā pēc izsoles sastāda izsoles protokolu, vienlaicīgi pārbaudot un protokolā fiksējot vai pret kādu no izsoles uzvarētājiem vai tā patiesā labuma guvējiem nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī nav konstatēts Nolikuma 7.4.7. punktā noteiktais. Izsoles dalībnieks, kas neiztur sankciju, nolikuma 7.4.7. punkta pārbaudi, zaudē izsolē iegūtās tiesības un viņa vietā par uzvarētāju tiek atzīts nākamais izsoles dalībnieks, kurš solījis pēdējo augstāko solījumu un izturējis sankciju pārbaudi. Izsoles komisija sagatavoto izsoles protokolu nodod protokolu iznomātājam izsoles rezultātu apstiprināšanai.
	2. Lēmumu par izsoles rezultātu apstiprināšanu pieņem izsoles komisija. Lēmums par izsoles rezultātu apstiprināšanu tiek publicēts internetā Rīgas valstspilsētas pašvaldības portālā [www.riga.lv](http://www.riga.lv), iznomātāja mājaslapā [www.rigasmezi.lv](http://www.rigasmezi.lv) un Valsts Nekustamie īpašumi mājas lapā [www.vni.lv](http://www.vni.lv).
	3. Izsoles uzvarētājs ne vēlāk kā nākamo 7 (septiņu) dienu laikā pēc izsoles rezultāta apstiprināšanas paraksta zemes nomas līgumu.
	4. Ja Izsoles uzvarētājs neparaksta zemes nomas līgumu, viņš zaudē iemaksāto drošības naudu un izsolē iegūtās tiesības.
	5. Nolikuma 9.4.punktā minētajā gadījumā iepriekšējais pārsolītais izsoles dalībnieks stājas nosolītāja vietā, un viņš kā izsoles uzvarētājs tiek aicināts parakstīt zemes nomas līgumu ar paša nosolīto augstāko nomas maksu.
	6. Ja arī tas nosolītājs, kas par tādu kļuvis saskaņā ar šo noteikumu 9.5.punktu, neparaksta zemes nomas līgumu, viņš zaudē iemaksāto drošības naudu un izsolē iegūtās tiesības. Tad izsolāmo objektu iegūst nākamais pārsolītais izsoles dalībnieks, un uz viņu ir attiecināms šo noteikumu 9.4.punktā noteiktais. Šo principu piemēro attiecībā uz katru nākamo pārsolīto izsoles dalībnieku, ja par nosolītāju atzītais neveic šo noteikumu 9.4.punktā minēto pienākumu.
	7. Zemes nomas līgums stājas spēkā ar tā reģistrācijas brīdi SIA “Rīgas meži” līgumu reģistrā un ir spēkā līdz tajā noteikto saistību izpildei. Zemes nomas līgums netiek reģistrēts un nestājas spēkā, ja izsole tiek atzīta par spēkā neesošu.
	8. Informācija par nomas līguma noslēgšanu ne vēlāk kā 10 (desmit) darba dienu laikā pēc tā noslēgšanas tiek publicēta Rīgas valstspilsētas pašvaldības portālā [www.riga.lv](http://www.riga.lv) un iznomātāja mājas lapā [www.rigasmezi.lv](http://www.rigasmezi.lv).
	9. Izsoles uzvarētāja, kas noslēdzis zemes nomas līgumu, samaksātā drošības nauda tiek ieskaitīta zemes nomas līgumā (**5.pielikums**) kā līguma saistību izpildes nodrošinājums un tiek atgriezta Līguma noteiktajos gadījumos
	10. Pēc zemes nomas līguma stāšanās spēkā tiek atmaksāta drošības nauda pārējiem izsoles pretendentiem vai dalībniekiem, izņemot 9.11.punktā noteiktos gadījumus.
	11. Drošības nauda attiecīgajam izsoles pretendentam vai dalībniekam netiek atmaksāta, ja:
		1. izsoles pretendents ir sniedzis nepatiesas ziņas un tādēļ netiek iekļauts izsoles dalībnieku sarakstā vai tiek no tā svītrots;
		2. izsoles dalībnieks vai tā pilnvarotā persona nav ieradusies uz izsoli un/vai atteikusies no dalības izsolē;
		3. izsoles dalībnieks izsoles laikā nepiedalās solīšanā;
		4. izsoles dalībnieks neparakstās par savu pēdējo nosolīto zemes nomas maksu;
		5. nosolītājs vai izsolāmās mantas ieguvējs, kas par tādu kļuvis Nolikumā noteiktajā kārtībā, neparaksta zemes nomas līgumu;
		6. izsoles dalībnieks ir veicis darbības, kas bijušas par pamatu atzīt izsoli par spēkā neesošu.
	12. Neatmaksātā drošības nauda tiek ieskaitīta Sabiedrības budžetā.
4. **Nenotikusi izsole, spēkā neesoša izsole un atkārtota izsole**
	1. Izsole kopumā vai attiecībā uz atsevišķu Izsoles objektu atzīstama par nenotikušu:
		1. ja uz izsoli nav reģistrēts vai uz izsoli nav ieradies neviens izsoles dalībnieks;
		2. ja neviens izsoles dalībnieks nav pārsolījis sākotnējās nomas maksas apmēru;
		3. ja neviens no izsoles dalībniekiem, kuri ieguvuši tiesības slēgt zemes nomas līgumu, neparaksta zemes nomas līgumu;
		4. ja attiecīgās izsoles objekta dalībnieki zaudējuši iegūtās tiesības tiem noteikto sankciju dēļ.
	2. Izsole kopumā vai attiecībā uz atsevišķu Izsoles objektu tiek atzīta par spēkā neesošu un tiek rīkota atkārtota izsole:
		1. ja izsole tikusi izziņota, pārkāpjot šos noteikumus;
		2. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
		3. ja izsolē starp dalībniekiem konstatēta vienošanās, kas ietekmējusi izsoles rezultātus vai gaitu;
		4. ja izsoles objektu iegūst persona, kurai nav bijušas tiesības piedalīties izsolē.
	3. Pretenzijas ar attiecīgiem pierādījumiem par 10.2.punktā minētajiem pārkāpumiem var pieteikt izsoles komisijai ne vēlāk kā 3 (trīs) darba dienu laikā pēc izsoles norises dienas. Izsoles komisija 3 (trīs) darba dienu laikā pieņem lēmumu par izsoles atzīšanu par spēkā neesošu vai pretenzijas noraidīšanu.
5. **Sūdzību iesniegšana**
	1. Personas var iesniegt sūdzību Iznomātājam par izsoles komisijas darbībām piecu darba dienu laikā no šo darbību veikšanas brīža.
	2. Pielikumā:

1.pielikums – Izsoles objektu saraksts;

2.pielikums – Īpašuma atrašanās vietas plāni;

3.pielikums –Rīgas domes Pilsētas attīstības departamenta noteiktās prasības tirdzniecības vietas iekārtošanai;

4.pielikums - Pieteikuma dalībai izsolē forma;

5.pielikums - Zemes nomas līguma projekts.

Izsoles komisijas priekšsēdētāja S.Upīte /elektroniskais paraksts/

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Autentiskuma pārbaude notiek pēc izziņā ietvertā tās unikālā numura; šāds numurs elektroniski saņemtai izziņai ir piešķirts tikai, ja tā ir pieprasīta no paša nodokļu maksātāja EDS sistēmas lietotāja konta. [↑](#footnote-ref-1)